**Inntaksreglement ved Sandnes Friskole**

**Inntaksområde:**

Sandnes Friskole tar inn alle elever som fyller vilkårene for inntak

offentlige skoler. Hele landet er inntaksområde *(J.fr. privatskolelova § 3-1).*

**Inntak:**

Styrets vedtak om klassestørrelser regulerer hvor mange elever som hvert år kan tas inn på de ulike klassetrinnene.

Skolen vil ta inn nye elever så langt det er plass.

Skolen har løpende inntak fram til inntaksstopp til og med 1.juni før gjeldende skoleår.

For 1.klasse er det inntaksstopp til og med første skoledag.

Ved søknad til framtidige skoleår vil gjeldende skoleår prioriteres fram til inntaksstopp og etter prioritering pnkt. 1-4 under fram til 1.oktober.

Søkere til framtidige skoleår vil få vedtak om venteliste fram til søknadsperioden åpner for det skoleåret det er søkes til. Søknadsperioden for kommende skoleår åpner fra og med 1.oktober.

Ved mottakelse av søknader på samme dato der det ikke er nok ledige plasser på trinnet, vil prioritering skje ved klokkeslettet søknaden er mottatt.

**Etter inntaksstopp gjelder følgende prioriteringer:**

1. Barn fra menighetene Familiekirken og Betel Hommersåk. Medlemskapet må ha vært gjeldende i minimum et år.
2. Barn av personalet (ansatte ved skolen).
3. Barn som fra før har søsken ved skolen.
4. Elever som kommer tilflyttende fra kommuner utenfor Sandnes, Stavanger, Randaberg, Sola, Gjesdal, Bjerkreim, Klepp, Time, og Hå kommune, og for elever som har fått, og tatt imot plass, men som i løpet av skoleåret har et lengre utenlandsopphold enn 14 dager.

Ledig skoleplass vil fylles etter gjeldene prioriteringer pnk. 1-4 fram til 1.oktober.

Etter 1.oktober gjøres inntak på bakgrunn av ledig pass og jf. venteliste for kommende skoleår. Der det er venteliste skal disse ha garantert plass før ev. inntak etter prioritering pnk. 1-4.

**Unntak:** Prioriteringer 1-4 gjelder ikke for inntak til 10.trinn etter 1.juni.

**Skolens forventninger til foresatte og elever:**

Sandnes Friskole forventer at foresatte og elever gjør seg kjent med og respekterer skolens trosgrunnlag og verdidokument, samt gjeldene ordensregler. Vi ønsker at foresatte bidrar til godt samarbeid med skolen for å fremme elevens opplæring.

**Samtale:**

Ved inntak blir foreldre/foresatte sammen med eleven invitert til en informasjonssamling/samtale og omvisning på skolen.

**Prosedyrer ved inntak:**

- Skolen mottar søknad elektronisk eller på papir.

- Rektor svarer søker skriftlig pr. post. Rektor fatter vedtak om inntak. Søker får enten plass, tilbud om å stå på venteliste dersom manglende kapasitet, eller avslag iht inntakskriteriene. Søker på framtidig skoleplass får melding om venteliste fram til gjeldende søknadsperiode åpner.

- Søknader og svar arkiveres på skolen.

- Søkere får tilbud om informasjonssamling/samtale på skolen.

- I svarbrevet fra skolen får søkere følgende skriv:

\* Melding om tildelt skoleplass.

\* Skolens verdidokument.

\* Skolens ordensreglement.

\* Skolens inntaksreglement.

\* Informasjon om foreldrebetaling og annen relevant informasjon.

\* Behandling av personopplysninger (GDPR).

**Forventninger til skolen:**

Skolen forplikter til å følge gjeldende lover og forskrifter for opplæringen herunder opplysningsplikter, oppbevaring og behandling av personopplysninger m.m.

**Klagerett på enkeltvedtak**

- Inntak eller avslag på søknad om elevplass er et enkeltvedtak. *(J.fr. § 2 i forvaltningsloven og § 3-1 i privatskoleloven)*

Ved enkeltvedtak har foreldre/foresatte klagerett. *(J.fr. kap.6 og §28 i forvaltningsloven).*

Den som klager har i følge forvaltningslovens §18, rett til innsyn i sakens dokumenter.

Eventuell klage sendes til Fylkesmannen via rektor. Klagefristen er på tre uker. *(J.fr. forvaltningsloven § 29)*

*Gjeldende inntaksreglement er vedtatt av styret for Sandnes Friskole 11.12.2023.*

*Inntaksreglementet gjelder fra og med d.d.*